เรื่องร้องเรียน: โรงพยาบาลกลางแออัดมากเลย สกปรก บริการไม่ทั่วถึง คนแก่คนเจ็บรับการรักษายาก อยากให้ช่วยดูเรื่องระบบสาธารณสุขพื้นฐานให้มากๆ มันแย่ไปหมด ไม่มีอะไรดี
การดำเนินการของเจ้าหน้าที่: โรงพยาบาลกลางขอขอบคุณสำหรับการสะท้อนในด้านการบริการ จากการตรวจสอบพบว่าปัจจุบันโรงพยาบาลกลางได้รองรับ ผู้รับบริการที่ได้รับผลกระทบจากการยกเลิกสัญญา สิทธิประกันสุขภาพของโรงพยาบาลเอกชน ทำให้มีผู้มารับบริการจำนวนมาก ด้วยพื้นที่ของโรงพยาบาลมีพื้นที่จำกัด ทั้งต้องตรวจสอบเอกสารต่าง ๆ ทำให้ระบบการบริการเกิดความล่าช้า ได้เน้นย้ำเจ้าหน้าที่ให้คอยอำนวยความสะดวกแก่ผู้มารับบริการอย่างทั่วถึงแล้ว ส่วนเรื่องความสะอาดได้แจ้งพนักงานทำความสะอาดให้คอยทำความสะอาดอยู่เสมอ หากพบพื้นที่ไม่สะอาดสามารถแจ้งกับพนักงานประจำจุดได้ ทั้งนี้ขอขอบคุณสำหรับความคิดเห็นของท่านโรงพยาบาลกลางจะนำมาพัฒนาและปรับปรุงการให้บริการต่อไป
ความเห็นของผู้แจ้ง: ถ้ามีผู้ใช้บริการจำนวนมาก 1.ทางโรงพยาบาลควรจัดระบบคิวให้มีความชัดเจน คนไข้และญาติคนไข้จะได้ทราบเวลาคร่าว ในการพบแพทย์ หรือให้มีแอพแจ้งเตือน คนไปใช้บริการจะได้หาเวลาไปรับประทานข้าว หรือไปนั่งรอในจุดอื่นๆเพื่อลดความแออัดหน้าห้องตรวจ 2. คนใช้บริการส่วนใหญ่เป็นผู้สูงอายุ และมัดจะมาใช้บริการช่วงเช้าเป็นจำนวนมาก ผู้สูงอายุบางท่านพึ่งผ่าตัดเข่า หรือหลัง หรือขา ทำให้ไม่สามารถยืนเป็นเวลานานได้ ถ้าทำตามข้อ1. และเพิ่มจำนวนจุดนั่งรอพบแพทย์ ก็สามารถแก้ไขปัญหาด้านนี้ได้ 3.ระบบระบายอากาศหรือเครื่องปรับอากาศบางจุดก็ไม่ทำงาน หลายครั้งที่ผู้ป่วยหายใจไม่ออกหน้ามืด โรงพยาบาลควรซ่อมให้เร็วที่สุด 4. แสงสว่างตามทางเดินไม่เพียงพอ ไฟหลายจุดเสียและไม่ซ่อม 5. ห้องน้ำบางห้องยังเป็นแบบนั่งยองซึ่งมันลำบากในการขับถ่ายของผู้สูงอายุมาก 6. จากข้อ5. ก๊อกน้ำ หรือโถสุขภันท์บางจุดไม่เคยซ่อมแซม   ทั้งหมดนี้ ผมพาคุณแม่ใช้บริการ มาเป็นปี ไม่เคยมีการปรับปรุงอะไรเลย ฝากด้วยคับ
พื้นที่: แขวงป้อมปราบ เขตป้อมปราบศัตรูพ่าย กรุงเทพมหานคร